ועדת הכלכלה, כנסת 20, פרוטוקול מספר 819, 2018-07-16 10:35

איתן כבל: שלום לכולם.

איתן כבל: אני מתכבד לפתוח את ישיבה השנייה של ועדת הכלכלה.

איתן כבל: גברתי מנהלת הוועדה, היועצת המשפטית, רשמת פרלמנטרית, דובר, אורחים נכבדים.

איתן כבל: על סדר היום כללי נתוני אשראי (שיעורי הפחתה מרביים של סכומי העיצום הכספי), התשע"ו-2016.

שירלי אבנר: תודה רבה לוועדה על זה שכינסת את הישיבה הזאת.

שירלי אבנר: הכללים האלה מאוד חשובים לנו שכן כפי שנקבע בחוק, ללא הכללים האלה אנחנו לא נוכל להטיל עיצומים כספיים.

שירלי אבנר: אנחנו בהיערכות ואנחנו רוצים להקים את מערך השיתוף בנתוני אשראי וחשוב לנו שנוכל גם לאכוף את הכללים השונים.

שירלי אבנר: אני אשמח להתחיל להקריא.

איתן כבל: בבקשה.

שירלי אבנר: כללי נתוני אשראי (שיעורי הפחתה מרביים של סכומי העיצום הכספי), התשע"ח-2018 בתוקף סמכותי לפי סעיף 97(ב) לחוק נתוני אשראי, התשע"ו-2016 (להלן – החוק), בהתייעצות עם שר המשפטים ובאישור ועדת הכלכלה של הכנסת אני קובעת כללים אלה:

שירלי אבנר: הממונה רשאי להפחית למפר את סכום העיצום הכספי, בשיעורים שלהלן, אם התקיימה אחת או יותר מנסיבות אלה:

שירלי אבנר: המפר הפסיק את ההפרה ביוזמתו ודיווח עליה לממונה – 40 אחוזים.

שירלי אבנר: קולת העובדות המהוות את ההפרה ונסיבות עובדתיות אחרות ובכלל זה, תפקידו של המפר, היקף ההפרה, הרווח שעשוי היה להיות מופק ממנה, ההפסד שעשוי היה להימנע או הנזק שעשוי היה להיגרם בעקבותיה – עד 50 אחוזים.

שירלי אבנר: אני אציין שקיימנו לפני הדיון הזה התייעצות עם משרד המשפטים בעקבות שינויים שנערכו שם וכמובן גם עם הייעוץ המשפטי של הוועדה ונתבקשנו להוסיף כאן מילה נוספת שתופיע בין (3) ל-(4): "למציע מערכת נהלים פנימית שנועדה לאתר ולמנוע ביצוע של ההפרה וההפרה מעידה על כשל נקודתי ולא על כשל מערכתי – 10 אחוזים".

שירלי אבנר: הבנו שזה מה שקיים היום בתקנות בנוגע לטיס.

שירלי אבנר: נתבקשנו לתקן את הפסקה האחרונה, פסקה (5) כך שבמקום מה שמופיע בה, יופיע בה כדלקמן: "לעניין מיופה כוח בתמורה – אם המפר יחיד – ראה הממונה שההפרה נגרמה בשל נסיבות אישיות המצדיקות הפחתה של העיצום הכספי או שהתקיימו נסיבות אישיות קשות המצדיקות שלא למצות את הדין עם המפה, רשאי הוא להפחית למפר את סכום העיצום הכספי בשיעור של 20 אחוזים".

אביגיל כספי: כדי שיהיה בפני הוועדה, היה עוד משהו ששאלתי אתכם.

אביגיל כספי: בעצם זו פעם ראשונה שהתקופה שבה לא מפרים את ההוראה היא שנה.

אביגיל כספי: זו תקופה יחסית קצרה.

אביגיל כספי: בדרך כלל מדובר על שלוש שנים.

אביגיל כספי: אם תוכלו להסביר מדוע קובעים תקופה כל כך קצרה.

שירלי אבנר: לגבי הפסקה הראשונה.

אביגיל כספי: כן.

שירלי אבנר: היחס בין שלוש שנים לבין השנה.

אביגיל כספי: הסברתם לי את זה בשיחה.

אביגיל כספי: בדרך כלל התקופה שקבועה היא תקופה של שלוש שנים ולא תקופה של שנה.

אביגיל כספי: תקופה של שנה היא יחסית תקופה קצרה.

אביגיל כספי: זאת אומרת שברגע שהמפר לא הפר את אותה הוראה, הוא מקבל בשנה האחרונה 20 אחוזים.

אביגיל כספי: תקופה של שנה היא תקופה יחסית קצרה.

שירלי אבנר: אנחנו חוששים שיהיו מקרים בהם מפר הפר את אותה הוראה גם בשנה אחת, עד כמה שהתקופה הזו נראית מצומצמת יחסית.

שירלי אבנר: בגלל שההפרות הן הפרות יחסית קשות ופגיעה בפרטיות, חשוב היה לנו לצמצם את התקופה לתקופה של שנה כדי למנוע הישנות מקרים כאלה.

אביגיל כספי: לגבי מערכת נהלים פנימית, לשיקולה של הוועדה.

אביגיל כספי: הכנסנו את זה בעבר, שיש מערכות.

איתן כבל: אני זוכר.

איתן כבל: עשינו את זה.

איתן כבל: בסדר.

איתן כבל: תודה.

איתן כבל: אני מאשר את סעיף 1 עם השינויים והתוספות.

שירלי אבנר: הפחתה בשל כמה נסיבות התקיימו לגבי מפר כמה נסיבות כאמור בסעיף 1, רשאי הממונה להפחית למפר מסכום העיצום הכספי את השיעורים המנויים לצד אותן נסיבות במצטבר, ובלבד ששיעור ההפחתה לא יעלה על 85 אחוזים מסכום העיצום הכספי הקבוע בשל אותה הפרה.

שירלי אבנר: גם כאן קיבלנו הערה מהייעוץ המשפטי של הוועדה ואנחנו כמובן מקבלים אותה, להעלות את הסכום המקסימלי המצטבר ל-90 אחוזים במקום 85 אחוזים.

איתן כבל: למה?

שירלי אבנר: הייעוץ המשפטי של הוועדה חשב שזה יותר הגיוני לאור כל הנסיבות האפשריות שיכול להיות שיתקיימו במקרה אחד, במיוחד אם אנחנו מוסיפים את העילה הנוספת.

איתן כבל: בסדר.

איתן כבל: אני מאשר את סעיף 2 עם התיקון.

שירלי אבנר: הפחתת עיצומים בשנת פעילות ראשונה הממונה רשאי להפחית למפר את סכום העיצום הכספי בשל הפרה שבוצעה בשנה הראשונה לפעילותו מול המאגר עד שיעור של 85 אחוזים ובלבד שהמפר הפסיק את ההפרה ונקט פעולות לתיקון הליקויים ולמניעת הישנותם.

שירלי אבנר: גם כאן קיבלנו הערה מהייעוץ המשפטי של הוועדה, שאנחנו כמובן מקבלים, להוסיף את המשפט הבא: "להנחת דעתו של הממונה, בתוך פרק הזמן שעליו הורה הממונה.

שירלי אבנר: לא תיקן המפר את ההוראה בתוך פרק הזמן שהורה הממונה, תבוטל ההפסקה והמפר יהיה חייב בסכום העיצום הכספי כאילו לא ניתנה הפסקה מלכתחילה".

איתן כבל: בסדר.

איתן כבל: אני מאשר את סעיף 3 עם התוספות.

אביגיל כספי: אתם רוצים להבהיר לגבי שנת הפעילות הראשונה?

אביגיל כספי: זה בעצם יהיה למפר שכבר פועל מול המערכת.

אביגיל כספי: זאת תהיה שנה.

שירלי אבנר: שנה.

איתן כבל: כן.

שירלי אבנר: הכניסה תהיה לשחקנים השונים, כניסה הדרגתית.

שירלי אבנר: אנחנו כבר עכשיו מתחילים בתהליך של רישוי של הלשכות ויהיו כמובן מקורות המידע שימסרו מידע למאגר בקרוב.

שירלי אבנר: לכן חשוב לנו שזה יהיה בהתאם לכניסה למאגר.

שירלי אבנר: מצא הממונה שסכום העיצום הכספי עולה על 5 אחוזים ממחזור העסקאות של המפר, רשאי הוא להפחית את הסכום ל-5 אחוזים ממחזור העסקאות שלו.

שירלי אבנר: מפר המבקש הפחתה של סכום העיצום הכספי לפי סעיף זה, יגיש לממונה אישור, לעניין גובה מחזור העסקאות של, בתוך 30 ימים ממועד מסירת ההודעה על הכוונה להטיל עליו עיצום כספי.

שירלי אבנר: "אישור" – כל אחד מאלה:

שירלי אבנר: אישור שנתן רואה חשבון או אישור שנתן יועץ מס מייצג כי נתון פלונית ואם לאמור במסמך שהוגש במסגרת פעולת הייצוג של יועץ המס.

שירלי אבנר: "יועץ מס מייצג" – כהגדרתו בחוק הסדרת העיסוק בייצוג על ידי יועצי מס, התשס"ה-2005.

שירלי אבנר: "מחזור עסקאות" – כהגדרת "מחזור עסקאות של עוסק" בחוק מס ערך מוסף, התשל"ו-1975.

שירלי אבנר: "רואה חשבון מבקר" – כהגדרתו בחוק החברות, התשנ"ט-1999.

שירלי אבנר: אין כאן שינויים.

איתן כבל: בסדר.

איתן כבל: יש לך הערות?

אביגיל כספי: לא.

ירון שגיא: אני מסכים לסעיף הזה אבל אני חושב שאתם מורידים את זה לסכום ההפסד שלו.

ירון שגיא: הייתי מוריד עוד קצת כי עסק, רק כדי להראות את תמונת המצב, הוא צריך לשלם הרבה מאוד כסף.

ירון שגיא: לכן הייתי נותן עוד 5 אחוזים.

ירון שגיא: לא להכניס אותו ישר להפסד כי אחרת אין לו טעם והוא פשוט יסגור את העסק.

שירלי אבנר: רשאי הוא להפחית את הסכום ל-10 אחוזים?

ירון שגיא: כן.

ירון שגיא: אני חושב שזה הגיוני.

ירון שגיא: לתת לו את ההזדמנות.

ירון שגיא: הוא הולך להביא אנשי מקצוע ולשלם להם כסף וכולי, אז הוא יעשה את החשבון ויגיד שרק כדי להוכיח את זה, עולה לו עוד כסף.

שירלי אבנר: מה שאתה מציע זה להגדיל את סכום העיצום.

ירון שגיא: לא.

ירון שגיא: להוריד.

ירון שגיא: אתם התאמתם, וזה יפה.

איתן כבל: אתה מבקש להעמיס עליו יותר.

אביגיל כספי: כתוב שרשאי הוא להפחית את סכום העיצום הכספי ל-5 אחוזים ממחזור העסקאות.

אביגיל כספי: כלומר, סכום העיצום הכספי לא יעלה על 5 אחוזים.

ירון שגיא: אני אומר להוריד.

ירון שגיא: בסדר, אמרתי הפוך אבל הבנתם למה אני מתכוון.

איתן כבל: תודה.

איתן כבל: אני מאשר את סעיף 4.

שירלי אבנר: תחילה תחילתם של כללים אלו ביום כניסתו לתוקף של החוק לפי הוראות סעיף 123.

שירלי אבנר: כאן קיבלנו הצעה.

שירלי אבנר: מאחר שאנחנו כבר פועלים להכנסה לתוקף של כללים מסוימים בהתאם לסמכות שהוקנתה לפי סעיף 123(ב), שנוכל להקדים הוראות מסוימות כדי שנוכל להתחיל לאסוף את המידע.

שירלי אבנר: הייעוץ המשפטי של הוועדה המליץ שאנחנו נבהיר את זה, למרות שאנחנו חשבנו שהנוסח משקף את זה כי זה יום התחילה לפי סעיף 123, אבל אנחנו כמובן מקבלים את העמדה של הייעוץ המשפטי ומוסיפים את המשפט הבא: "ואולם אם תחילת הוראות החוק לעניין מסירת מידע ממקורות המידע למאגר תהיה במועד מוקדם יותר מהמועד האמור סעיף 123(א), יהיה מועד תחילתם של כללים אלה במועד שנקבע בצו מכוח סעיף 123".

שירלי אבנר: בצו שיפורסם אנחנו נכניס לתוקף גם את העיצומים הכספיים הרלוונטיים למסירת המידע.

איתן כבל: בסדר.

איתן כבל: אני מאשר את סעיף 5 עם התוספת.

איתן כבל: בעד – פה אחד

איתן כבל: אושר.

איתן כבל: תודה רבה לכם.

איתן כבל: הישיבה נעולה.